Komission tiedonanto Euroopan parlamentille ja neuvostolle - Rahoitusnäkymien tekninen mukautus vuodeksi 2006 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) /* KOM/2004/0837 lopull. */





Bryssel 28.12.2004 KOM(2004) 837 lopullinen KOMISSION TIEDONANTO EUROOPAN PARLAMENTILLE JA NEUVOSTOLLE Rahoitusnäkymien tekninen mukautus vuodeksi 2006 BKTL:n ja hintojen muutosten mukaisesti(Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) KOMISSION TIEDONANTO EUROOPAN PARLAMENTILLE JA NEUVOSTOLLE Rahoitusnäkymien tekninen mukautus vuodeksi 2006 BKTL:n ja hintojen muutosten mukaisesti(Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) 1. JOHDANTO TALOUSARVIOTA KOSKEVASTA KURINALAISUUDESTA JA TALOUSARVIOMENETTELYN PARANTAMISESTA 6 PÄIVÄNÄ TOUKOKUUTA 1999 TEHTY TOIMIELINTEN SOPIMUS [1], sellaisena kuin se on mukautettuna laajentumiseen ja tarkistettuna vuonna 2003[2], sisältää taulukon 25 jäsenvaltion EU:n (EU-25) rahoitusnäkymistä (taulukko 1a). Sopimuksen 15 kohdassa määrätään, että komissio tekee joka vuosi ennen varainhoitovuoden n+1 talousarviomenettelyä teknisen mukautuksen rahoitusnäkymiin Euroopan unionin bruttokansantulon (BKTL) ja hintojen muutosten mukaisesti. Tämän tiedonannon tarkoituksena on esittää budjettivallan käyttäjälle tulos vuotta 2006 koskevasta teknisestä mukautuksesta (EU-25). 2. RAHOITUSNÄKYMIÄ KOSKEVAN TAULUKON MUKAUTTAMISMENETTELY (TAULUKOT 1–3) Taulukossa 1 on esitetty 25 jäsenvaltion EU:n rahoitusnäkymät mukautettuna vuodeksi 2006 käypinä hintoina. Taulukossa 2 on esitetty 25 jäsenvaltion EU:n rahoitusnäkymät mukautettuna vuodeksi 2006 käypinä hintoina Kyproksen kysymyksen mahdollisen poliittisen ratkaisun talousarviovaikutukset mukaan luettuina. Taulukossa 3 on esitetty tässä teknisessä mukautuksessa käytetyt taloudelliset muuttujat . Ne perustuvat Eurostatin tuottamiin tietoihin sekä komission ja kansallisten asiantuntijoiden yhteistyössä laatimiin tuoreimpiin ennusteisiin (syksyn 2004 talousennusteet). Tiedot ja ennusteet perustuvat Euroopan kansantalouden tilinpitojärjestelmään, joka uudistettiin vuonna 1995 (EKT-95). 2.1. Menojen enimmäismäärien mukauttaminen otsakkeittain Mukautus on laskettu soveltamalla (vuoden 1999 hintoina laadituissa) rahoitusnäkymissä oleviin maksusitoumusmäärärahoihin seuraavia deflaattoreita: - Otsakkeen 1 enimmäismäärään ja otsakkeeseen 2 sisältyvään rakennerahastojen osuuteen on toimielinten sopimuksen 15 kohdan mukaisesti sovellettu jakson 2000–2006 kattavaa 14,87 prosentin kumulatiivista deflaattoria (kiinteä 2 prosentin vuosideflaattori). - Muiden meno-otsakkeiden enimmäismääriin on sovellettu jakson 2000–2006 kattavaa euromääräistä BKTL-deflaattoria (14,29 prosentin efektiivinen deflaattori). Rahoitusvaraus on poistettu vuodesta 2003 lähtien 6 päivänä toukokuuta 1999 tehdyn toimielinten sopimuksen 23 kohdan a alakohdan mukaisesti. Jotta voitaisiin varmistaa johdonmukaisuus koheesiorahastosta kymmenelle uudelle jäsenvaltiolle liittymissopimusten mukaisesti varattujen rahoitusosuuksien kanssa, koheesiorahaston vuoden 2006 hintoina ilmoitettu kokonaismäärä on pyöristetty ylöspäin. Maksujen mukautus perustuu rahoitusnäkymiä koskevan taulukon laadinta-ajankohtana (vuoden 1999 hintoina) kutakin meno-otsaketta varten laadittuun, maksumäärärahoja koskevaan arvioon. Laskentamenetelmä on esitetty seuraavassa taulukossa: [pic] Euroopan unioniin 1. toukokuuta 2004 liittyneitä kymmentä uutta jäsenvaltiot varten varatut maksumäärärahat on lisätty vuoden 1999 hintoina 15 jäsenvaltiota varten varattuihin vastaaviin määrärahoihin edellä olevassa taulukossa esitetyn erittelyn mukaisesti. Vuoden 1999 hintoina ilmoitetut välisummat vuodeksi 2006 on tämän jälkeen mukautettu vuoden 2006 hintoihin käyttämällä asianomaista deflaattoria: otsakkeen 1 ja otsakkeeseen 2 kuuluvan rakennerahastojen osuuden mukauttamisessa on käytetty 14,87 prosentin kumulatiivista deflaattoria; muut otsakkeet ja menot on mukautettu käyttämällä 14,29 prosentin kumulatiivista deflaattoria. 2.2. Vuotta 2006 koskevan rahoitusnäkymien teknisen mukautuksen tärkeimmät tulokset (EU-25) Maksusitoumuksiin käytettävien määrärahojen yhteenlaskettu enimmäismäärä vuonna 2006 on 123 515 miljoonaa euroa eli 1,12 prosenttia BKTL:sta. Maksumäärärahojen yhteenlaskettu enimmäismäärä on vastaavasti 119 112 miljoonaa euroa eli 1,08 prosenttia BKTL:sta. Omien varojen enimmäismäärään nähden jäävä marginaali on tämänhetkisten talousennusteiden mukaisesti 18 059 miljoonaa euroa (0,16 prosenttia EU-25:n BKTL:sta). Varainhoitovuosien 2001, 2002, 2003, 2004 ja 2005 marginaalit on saatettu ajan tasalle edellisestä teknisestä mukautuksesta käyttämällä uusimpia BKTL-arvioita, jotta eri vuosien lukuja voitaisiin vertailla keskenään. Sekä sitoumusten että maksujen mukautetut enimmäismäärät sen sijaan säilyvät ennallaan. 2.3. Vuoden 2006 hintoihin mukautetut rahoitusnäkymät, joissa on otettu huomioon Kyproksen kysymyksen mahdollisen poliittisen ratkaisun vaikutus Taulukossa 2 on esitetty 25 jäsenvaltion EU:n rahoituskehys vuodeksi 2006 käypinä hintoina Kyproksen kysymyksen mahdollisen poliittisen ratkaisun talousarviovaikutukset mukaan luettuina. Taulukko on mukautettu samalla tavalla kuin taulukko 1 ja sitä sovelletaan, jos Kypros yhdistyy ennen 31. päivää joulukuuta 2006. 3. MUUT TEKNISEEN MUKAUTUKSEEN LIITTYVÄT NÄKÖKOHDAT 3.1. Maatalouden menolinjaus Maatalouden menolinjaus on laskettu talousarviota koskevasta kurinalaisuudesta annetun neuvoston asetuksen 3 artiklan mukaisesti[3] (vrt. taulukko 4 ). Sokerin ja isoglukoosin tuotantomaksuja, elintarvikeavusta maksettavia korvauksia ja AKT-sokerista maksettavia korvauksia koskevat määrät perustuvat tässä vaiheessa vuoden 2006 talousarviota varten laadittuihin arvioihin. Talousarvion kurinalaisuudesta annetun asetuksen mukaisesti maatalouden menolinjauksen lopullinen taso vahvistetaan näiden määrien osalta alustavassa talousarvioesityksessä vuodeksi 2006. Maatalouden menolinjauksen on alustavasti arvioitu olevan 58 634 miljoonaa euroa vuonna 2006.[4] 3.2. Otsake 5 (Hallintomenot) Rahoitusnäkymistä laaditun taulukon alaviitteessä mainitaan, että otsakkeen 5 enimmäismäärään sisältyvistä eläkemenoista on vähennetty henkilöstön suorittamat eläkemaksut, jotka ovat enintään 1 100 miljoonaa euroa (vuoden 1999 hintoina) vuosina 2000–2006. Kuten vuoden 2000 teknistä mukautusta koskevassa komission tiedonannossa[5] todettiin, tämän järjestelyn katsotaan asettavan kaksi rajoitusta eläkemenoista tehtäville vähennyksille otsakkeen enimmäismäärää sovellettaessa: - vähennykset eivät saa minään vuonna ylittää niiden eläkemaksujen määrää, jotka otetaan talousarvioon tuloina, - vähennysten yhteenlaskettu kokonaismäärä vuosina 2000–2006 saa olla enintään 1 100 miljoonaa euroa vuoden 1999 hintoina eli vuosittain keskimäärin 157 miljoonaa (180 miljoonaa vuoden 2006 hintoina). Koska hallintomenot ovat toistuvia, vuosien 2000–2006 rahoitusnäkymien edellisvuosina oli vuosittain asetettava alin mahdollinen enimmäismäärä, jotta kauden alussa ei käytettäisi marginaalia, joka sitten ei olisi myöhemmin kokonaisuudessaan käytettävissä. Vuonna 2006 – kauden viimeisenä vuonna – jäljellä oleva määrä, joka voidaan vähentää, on myös alin mahdollinen enimmäismäärä, toisin sanoen 180 miljoonaa euroa vuoden 2006 käypinä hintoina. 3.3. Talousarvioon sisältymätön toiminta Toimielinten sopimuksen 10 kohdan viidennessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä yhteisön omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoitusnäkymien teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 5.1–5.2. Ne koskevat Euroopan kehitysrahastoa (EKR) ja omien varojen rakennetta. LIITE [pic] [pic] [pic] [pic] [pic] [1] EYVL C 172, 18.6.1999, s. 1. [2] EUVL L 147, 14.6.2003, s. 31. [3] EYVL L 224, 29.9.2000, s. 27. Neuvoston asetus (EY) N:o 2040/2000, annettu 26 päivänä syyskuuta 2000. [4] Jää siis 6 016 miljoonan euron marginaali niiden menojen kokonaismäärään nähden, jotka sisällytetään talousarviota koskevasta kurinalaisuudesta annetun asetuksen mukaisesti maatalouden menolinjaukseen (otsake 1 ja liittymistä edeltävää tukea koskevan otsakkeen 7 osa ”maatalous”). [5] SEC(1999) 847 lopullinen, kohta 6.